SARL-NUUS SONDAG 11 SEPTEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. Hierdie en vorige bulletins 
kan van www.sarl.org.za afgelaai word en u kan ook daar inteken om toekom- 
stige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat aangekondig moet word dat die sleutels van die volgende 
radioamateurs stil geraak het. Hulle is: 


Charlie Stevens, ZS1AWG, lid van die Suid-Kaap Amateurradioklub op Don- 
derdag 18 Augustus 2011 in George op 81 jarige ouderdom. 


Dennis Hugo, ZS1UV, (ex ZS6 US) lid van die Garden Route radioklub op 5 
September op 87 jarige ouderdom. Dennis was van 1948 ononderbroke lid van 
die SARL. 


Ons innige simpatie gaan aan die familie en vriende van die oorledenes. 
(POUSE) 

In die nuus vandag; 

SARL-OKOSA-VERGADERING 

E-POSNUUSBRIEF 

SPESIALE RUGBY WêRELDBEKERROEPSEINE UIT DIE SUIDE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL-OKOSA-VERGADERING 


n Afvaardiging van die SARL het verlede Donderdag met die personeel van 
spektrumbeheer van OKOSA n vergadering gehou en verskeie regulatoriese sake 
bespreek. Die SARL was verteenwoordig deur Colin de Villiers, Francois Botha 
en Hans van de Groenendaal. 


OKOSA het van hulle beoogde verbeterings aan die regulasies aan die vergader- 
ing meegedeel, insluitende die regstelling aan die ouderdom vir n Klas B lisensie 
en die tabel van amateurfrekwensies. Die kwessie van ontvangers met deur- 
lopende instemming was goed bespreek en daar is besluit dat OKOSA weer die 
betrokke regulasie onder oë sal neem. Verskeie voorstelle is ter tafel gelê. Die 


SARL sal OKOSA weer hierdie week spreek in n poging om die kwessie te fi- 
naliseer. Die SARL het versoek dat dit genotuleer word dat OKOSA nie die 
bestaande reël sal afdwing nie en dat geen stappe teen radioamateurs gedoen 
sal word tot tyd en wyl die kwessie uitgeklaar is nie. OKOSA het saamgestem. 


Dit is ooreengekom dat die SARL n tweedaagse werkswinkel vir spektrumbe- 
heerpersoneel en lede van ander departemente van OKOSA sal aanbied. Die 
doelwit is om n beter begrip aangaande amateurradio en sy bydrae tot inge- 
nieurswese en tegnologie in Suid-Afrika te ontwikkel. Tydens die werkswinkel 
sal die idee van n gevorderde lisensie met addisionele voordele bespreek en die 
pad vorentoe ontwikkel word. Middel tot einde Februarie 2012 is as n moontlike 
tydgleuf vir die werkswinkel genoem. 


Die kwessie van lisensiëring tussen SAOG-lande is bespreek. `n Dokument vir 
bespreking by die volgende vergadering van CRASA, die Communications 
Regulators Association of Southern Africa , sal deur OKOSA voorberei word. 
Die SARL het aan die hand gedoen dat as n tussentydse reeling, OKOSA sal 
toelaat dat besoekers uit SAOG-lande, wat in hulle eie lande gelisensieer is, 
toegelaat word om in Suid-Afrika uit te saai. 


Die kwessie van n nuwe toekenning in die 5 MHz band is bespreek en OKOSA 
het onderneem om 'n staatskoerant te formuleer waarin publieke kommentaar 
oor die voorstel aangevra word. 


Ttem 1.23 op die agenda van WRGC12, waarin toekennings in die omgewing van 
500 kHz aangevra word, is bespreek. Aangesien Hans van de Groenendaal, 
ZSGAKV, die SARL-verteenwoordiger op die DOG WRC12 se industriële 
komitee en rapporteur vir agenda-item 1.23 is, sal hy die Suid-Afrikaanse 
standpunt, soos tydens n onlangse DOC/Industrie-vergadering aanvaar, aan- 
pas/aanvul/bywerk en dit met OKOSA deel vir oorweging vir n tussentydse 
ad hoc Suid-Afrikaanse toekenning. 


Colin de Villiers het die verbetering aan die OKOSA-databasis bespreek. n 
Vorderingsverslag sal geurende Oktober met die SARL gedeel word. 


Daar was ook bespreking aangaande veranderings aan die finansiële stelsels om 
meer akkurate boekhouding van lisensiebetalings te verseker. 


Die volgende vergadering sal op 8 Desember plaasvind. 
SARL LIDMAATSKAP OORSKRY 1 200 


Die ledetal van die SARL het hierdie week die 1 200-merk verbygesteek en 
Vrydag op 1 210 gestaan. Indië u nognie hernu het nie, daar is nog n paar dae 
oor voordat u lidvoordele tot n einde sal kom. Betaal per tjek, bankdeposito of 
elektroniese oorplasing. Besonderhede verskyn op u rekening of skakel Mariska 
by 011 675 2393. 


E-POSNUUSBRIEF 


Ten einde lede meer gereeld ingelig te hou, sal n nuusbrief op n gereelde basis 


na lede gestuur word. Verseker asb. dat u e-posadres reg is op die SARL se 
databasis. Indien u teen Maandag nognie die eerste uitgawe van die “SARL 
UPDATE” ontvang het nie, stuur asb. n @-pos aan admin@sarl.org.za met 
insluiting van u e-posadres. “SARL UPDATE” sal per e-pos en op die web slegs 
aan lede beskikbaar wees. 


SPESIALE RUGBY WêRELDBEKERROEPSEINE UIT DIE SUIDE 


Wanner u op die lug is hou u ore oop vir Nu Zeelandse radioamateurs wat 
i.p.v. die ZL-voorvoegsels ZM as voorvoegsel gedurende September en Okto- 
ber gebruik. Dit is ter viering van die Rugby Wêreldbekertoernooi wat van 9 
September tot 23 Oktober plaasvind. 


Luister ook uit vir twee spesiale geleentheidstasies ook ter viering van die spe- 
siale geleentheid. Die eerste een gebruik ZL4RUGBY as roepsein. Dit sal tot 
31 Oktober op die lug wees. @OSL VIA zldpw. 


Die tweede stasie is ZLORWGC. Dit sal deur verskillende lede van die Papakura 
Radio Club tot 31 Oktober bedryf word. @SL asb aan ZL6GRWC via ZL1VK, 
direk, of via die boru of via Logbook of the World. 


JAARLIKSE “JAMBOREE-ON-THE-AIR?” 


Dave Gemmell, ZSGAAW, die SA Nasionale JOTA koërdineerder nooi alle be- 
langstellende radioamateurs en klubs uit om met met dié jaar se JOTA wat op 
15 en 16 Oktober plaasvind, te help. 


Moenie wag totdat die jongmense u te vra niel 


Enige amateur mag met JOTA /JOTI-stasies kontak maak maar dit sal beter 
wees indien Girl Guides en/of Scouts ook daarheen uitgenooi kan word maar heel 
beste is om n stasie by n klubsaal op te rig en die Guides en Scouts byvoorbeeld 
met die oprigting van verskillende tipes antennas te betrek. Demonstreer ook 
verskillende modusse soos GG, ESB en moontlik digitaal. Die moeite wat gedoen 
word behoort nie meer te wees as tydens klubbyeenkomste nie en die jongmense 
sal dit waardeer en n beter begrip aangaande amateurradio verkry. 


Sorg asseblief dat u stasie as n opvoedkundige stasie by die SARL-kantoor 
geregistreer is sodat ongelisensieerdes op die amateurbande mag praat. 


Die volgende is webadresse waar meer inligting ten opsigte van die JOTA- en 
JOTI-aangeleenthede verkry kan word: 


www.scout.org - internasionale inligting. www.jota.sub.cc - net JOTA-inligting. 
www.joti.org - net JOTI-inligting. 


HEF VOORTPLANTINGS VOORSPELLING 


Hannes Coetzee, ZSGBZP, berig dat Sonvlek 1 283 intense sonfakkels produseer. 
Die sonfakkels is selfs met 'n beskeie teleskoop en die nodige filters sigbaar. 
Die sonvlek het 'n komplekse magneetveld wat genoeg energie besit om X-klas 
fakkels te produseer. Sonvlek 1 289 is besig om te groei maar is magneties baie 


eenvoudiger. Dinge kan egter verander en dit gaan `n interessante week wees! 
Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week minder as 50. 


20 tot 15 m kan goeie DX-resultate oplewer en daar kan selfs 10 m openinge 
wees as gevolg van die verhoogde sonaktiwiteit. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Beginnende vandag Maak n geldelike bydrae aan die 7P8SEME DXpedisie 
wat van 14 tot 26 September plaasvind. 15 September Laaste dag vir `n hoë 
resolusie foto van die deelnemer geneem tydens die JVT se jeugsnelkompetisie 
aan saardt@intekom.co.za. 18 September - Laaste dag vir insending van logstate 
vir die JVT se jeugsnelkompetisie. Daar het nog min state ingekom, stuur dus 
u logstaat so spoedig moontlik. 23 September Neem jou handdraagstel vandag 
saam werktoe. 24 September RTA in Gauteng. 25 September lIntegnet om 
19:30. 15/16 Oktober “Jamboree on the air”. Tot 31 Oktober ZL-stasies met 
ZM-voorvoegsels en ZLARUGBY en ZL6RWG op die lug. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


